આ કૌભાંડની હજી તો તપાસ શરૂ થઈ છે ત્યાં નોઇડાની જ બીજી એક કંપનીએ, બરાબર એ જ રીતે લગભગ બે લાખ લોકોને પાંચસો કરોડમાં નવડાવ્યા હોવાનું બહાર આવી રહ્યું છે. ભારતના અત્યાર સુધીના આ સૌથી મોટા ઓનલાઇન કૌભાંડની વિગતો તમે અખબારોમાં વાંચી હશે, પણ આ કૌભાંડનાં મૂળ જેમાં છે તે ફેસબુક પર થતી લાઇક્સની ‘ખેતી’ કે ઓનલાઇન એડવર્ટાઇઝિંગ નેટવર્ક્સમાં ચાલતા ‘બનાવટી’ ક્લિક્સના ફ્રોડ જરા વધુ વિગતવાર અને ઊંડાણપૂર્વક સમજવા જેવા છે.